अनजान को अपना समझ कर सेवा करना सबसे बड़ा पुण्य
भीलूड़ा| खडग़दागांव स्थित क्षेत्रपाल मंदिर परिसर में शुक्रवार को नि:शुल्क नेत्र चिकित्सा शिविर का आयोजन हुआ। क्षीरेश्वर अखाड़ा के संत रोहितपुरी महाराज के सानिध्य में आचार्य श्री महाप्रज्ञ नेत्र चिकित्सालय, वागदरी एवं जिला अंधता निवारण समिति, डूंगरपुर के संयुक्त तत्वावधान में शिविर लगाया गया।
जिसमें मुख्य अतिथि विधायक अनिता कटारा, अध्यक्ष भामाशाह एवं समाजसेवी मोहनलाल भट्ट एवं विशिष्ट अतिथि कथावाचक कमलेश भाई शास्त्री, भाजपा ग्रामीण मंड़ल अध्यक्ष शैलेष भट्ट, सरपंच कमलकांत रोत उप सरपंच कुलदीप भट्ट थे। जागरण जनसेवा मंड़ल वागदरी से जुड़े यशवंत पंड्या ने स्वागत उद्बोधन दिया। विधायक कटारा ने कार्यक्रम को संबोधित करते हुए कहा कि अपनों की सेवा तो सभी करते है, लेकिन किसी अनजान व्यक्ति को अपना समझ कर उसकी सेवा करना सबसे बड़ा पुण्य का काम है। उन्होंने कहा कि राजनीति भी सेवा का ही कार्य है। जिसके लिए ऐसे नि:स्वार्थ सेवा कार्य काफी प्रेरणादायी होते है। हर व्यक्ति में सेवा का भाव जरूर होना चाहिए।
कथावाचक शास्त्री ने कहा कि अपने परिवार माता-पिता की सेवा करना अपना कर्तव्य है। लेकिन समाज सेवा करना परोपकार का सबसे बड़ा उदाहरण है। शिविर में उमेश भट्ट, धूलजी पाटीदार चंद्रशेखर पारगी ने रजिस्ट्रेशन में सहयोग दिया। शिविर में 53 रोगियों का पंजीयन हुआ। जिनकी आंखों की जांच के बाद 16 जनों को ऑपरेशन योग्य पाया। इस अवसर पर पं. शिवनारायण दीक्षित, मूलचंद लोढ़ा, हरीश परमार, सज्जनलाल मनात, नटवर पुरोहित, डॉ. विमलेश पंड्या, अनिल पुरोहित, ईश्वर एल भट्ट, डॉ. विजय कुमार जोशी, मनोज जोशी, महेश जोशी, दिवड़ा छोटा सरपंच जयप्रकाश पारगी, लक्ष्मीलाल सुथार, कचरू पाटीदार भेमई, प्रकाश भट्ट, प्रीति दवे, रमेश कलाल समेत कई ग्रामीण मौजूद थे। संचालन नीरज दीक्षित ने किया। आभार जवाहरलाल जोशी ने जताया।
भीलूड़ा. खडग़दा क्षेत्रपाल मंदिर परिसर में लगे शिविर में संबोधित करते विधायक।
hin_Deva hin_Deva hin_Deva hin_Deva hin_Deva